ছত্তিশগড়ের প্রাক্তন মুখ্যমন্ত্রী ভূপেশ বাঘেল ও তার পুত্রের বাড়িতে ইডির হানা

রায়পুর: ছত্তিশগড়ের আবগারি দুর্নীতি মামলার (Excise corruption case) তদন্তে প্রাক্তন মুখ্যমন্ত্রী ভূপেশ বাঘেল (Former Chief Minister Bhupesh Baghel) ও তার পুত্র চৈতন্যের (Chaitanya Baghel) বাড়িতে ইডির হানা (ED) ।

ভিলাইয়ের বাড়িতে হানা দেন তদন্তকারী আধিকারিকরা। প্রাক্তন মুখ্যমন্ত্রী ও তার পুত্র ছাড়াও মদ কেলেঙ্কারির অভিযোগে সোমবার ছত্তিশগড়ের (Chhattisgarh) দুর্গ জেলার ১৪টি স্থানে তল্লাশি শুরু করেছে এনফোর্সমেন্ট ডিরেক্টরেট (Enforcement Directorate)।

একই অভিযোগে তল্লাশি চলছে প্রাক্তন মুখ্যমন্ত্রী ভূপেশ বাঘেলের বাসভবনেও। অভিযোগ, ২০১৯ থেকে ২০২৩ সালের মধ্যে বিভিন্ন প্রকল্পের মাধ্যমে মোট ২,১৬১ কোটি টাকা কেলেঙ্কারি হয়েছে।

আরও পড়ুন: কেরল হাইকোর্টের পক্ষ থেকে বিয়েতে প্লাস্টিক বোতলের ব্যবহারে আনা হল নিষেধাজ্ঞা

আবগারি দুর্নীতি মামলা সংক্রান্ত আর্থিক তছরুপের অভিযোগ খতিয়ে দেখছেন তদন্তকারী সংস্থার আধিকারিকেরা। এই কেলেঙ্কারিতে রাজ্যের ২২০০ কোটি টাকা ক্ষতি হওয়ার অভিযোগ।

সোমবার তল্লাশি শুরু হওয়ার পরপরই, বাঘেলের অফিসিয়াল সোশ্যাল মিডিয়া এক্স হ্যান্ডেল একটি বিবৃতি প্রকাশ করে দাবি করা হয় যে, এটি বাঘেলকে পঞ্জাবে দলীয় কাজ থেকে বিরত রাখার ষড়যন্ত্র ছাড়া আর কিছুই নয়।

পুত্র চৈতন্যের বাড়িতে ইডির হানার পরে বঘেল জানান, একটি ‘মিথ্যা মামলা’ সাত বছর ধরে চলার পরে আদালত খারিজ করে দিয়েছে। ভিলাইয়ের বাড়িতে ‘ইডির অতিথি’রা প্রবেশ করেছেন বলেও দাবি করেন প্রাক্তন মুখ্যমন্ত্রী।

উল্লেখ্য, ছত্তিশগড়ে আবগারি দুর্নীতি মামলার তদন্তে আগেই বেশ কয়েকজনকে গ্রেফতার করে ইডি। সেই ধৃতদের তালিকায় রয়েছেন রাজ্যের বেশ কয়েকজন সরকারি আধিকারিক ও ব্যবসায়ীর নাম ।

দেখুন অন্য খবর